Najčastejšie dôvody neúspechu žiadostí o nenávratný finančný príspevok  z ESF v procese hodnotenia 

A.	Nesúlad s podmienkami a zámermi výviev

1.	pri organizáciách, ktoré majú povinnosť 5% spolufinancovania projektu táto skutočnosť nie je vo finančných tabuľkách deklarovaná 
2.	cieľová skupina, resp. časť cieľovej skupiny je neoprávnená
3.	zameranie na neoprávnené aktivity
4.	hlavný cieľ a operačné ciele opatrenia sú projektom riešené iba okrajovo, čo spôsobuje nízke bodové ohodnotenie v časti vecné hodnotenie, relevantnosť projektu, hodnotiacej tabuľky
5.	neoprávnený typ žiadateľa, resp. partnera
6.	nesprávna identifikácia miesta realizácie projektu (Pozor: žiadosti podané v rámci SOP ĽZ sú oprávnené iba pre územie Cieľa 1- všetky kraje SR okrem Bratislavského samosprávneho kraja)
7.	nesúlad s podmienkami štátnej pomoci

B.	Nedostatky v rozpočte projektu

1.	nedostatočné zdôvodnenie potreby a  výšky niektorých nákladových položiek v rozpočte projektu
2.	nedostatočná previazanosť medzi cieľmi projektu, aktivitami, harmonogramom realizácie projektu a nákladovými položkami rozpočtu
3.	prekročenie % limitov stanovených v Praktickej príručke pri tvorbe rozpočtu pre projekty ESF
4.	prekročenie cenových stropov pre hmotný (30 000,-Sk) a nehmotný (50 000,-Sk) majetok (viď Praktická príručka pri tvorbe rozpočtu pre projekty ESF)
5.	 vysoké požiadavky na personálne náklady
6.	nezohľadnenie oprávnenosti resp. neoprávnenosti DPH
7.	matematické nepresnosti v rozpočte a finančných tabuľkách

C.	Technické nedostatky projektov

1.	nedodržanie formulára žiadosti o poskytnutie nenávratného finančného príspevku:
a.	chýbajúce strany, resp. niektoré tabuľky formulára žiadosti
b.	nedodržanie poradia strán v žiadosti
c.	nevyplnené tabuľky žiadosti
d.	rukou vyplnené tabuľky žiadosti
2.	nekompletnosť projektového spisu t.j. chýbajúce prílohy a ich nedoplnenie resp. doplnenie po dobe určenej na doplnenie spisu projektu (10 dní od potvrdenia o doručení výzvy na doplnenie projektového spisu)
3.	dátum podania žiadosti je po stanovenom termíne uvedenom vo výzve
4.	žiadosť nie je predložená v stanovenom počte - originál + 3 kópie